**Стажыроўка ім. Яніны Катц для пісьменніц і перакладчыц з Беларусі і Украіны**

KBF (Кракаўскі фестывальны офіс) і Кракаў – горад літаратуры ЮНЭСКА (Kraków Miasto Literatury UNESCO) запрашаюць узяць удзел у новай праграме літаратурных стажыровак для пісьменніц і перакладчыц з Украіны і Беларусі. Праграма ажыццяўляецца ў рамках гарадскога праекта «Krakowianki», прысвечанага ролі жанчын і роўнасці.

Патранэсай стажыроўкі з'яўляецца Яніна Катц (Janina Katz) (1939-2013), кракаўская пісьменніца, паэтка і перакладчыца, якая была змушана пакінуць Польшчу ў 1969 годзе з-за антысеміцкіх пераследаў. Рэштку жыцця яна правяла ў Капенгагене, была ў Даніі лаўрэаткай шматлікіх прэстыжных літаратурных прэмій, перакладала на дацкі напрыклад, творчасць Віславы Шымборскай, Збігнева Херберта і Славаміра Мрожака.

Сёння менавіта Кракаў хоча стаць бяспечным сховішчам для жанчын-аўтараў, якія былі змушаныя пакінуць свае краіны. Праграма Стажыроўкі ім. Яніны Кацы для пісьменніц і перакладчыц з Беларусі і Украіны паўстала ў сувязі з перакананнем, што Кракаў з'яўляецца адкрытым, гасцінным горадам, які актыўна ўлучаецца ў рух на карысць правоў жанчын і імкнецца адыграць асаблівую ролю ў дачыненні да жанчын-пісьменніц і перакладчыц з-за ўсходняй мяжы.

Абранай у працэсе набору кандыдатцы мы прапануем двухмесячнае пражыванне ў кватэры ў цэнтры горада, зарплату, аплату выдаткаў на дарогу ў Кракаў і назад, мы забяспечым істотную і лагістычную падтрымку, а таксама дамо магчымасць пазнаёміцца з мясцовым літаратурным і выдавецкім асяроддзем, а таксама ўсталяваць цэнныя прафесійныя кантакты.

Праграма з'яўляецца часткай круглагадовай праграмы літаратурных стажыровак Кракаў - горад літаратуры ЮНЭСКА (Kraków Miasto Literatury UNESCO).

**Што мы прапануем:**

Двухмесячнае знаходжанне ў траўні і чэрвені 2024 года ў цалкам абсталяванай стажыравальнай кватэры ў Палацы Патоцкіх, офісе Кракаў-горад літаратуры ЮНЭСКА (Kraków Miasto Literatury UNESCO), змесцаванай каля Галоўнай рыначнай плошчы ў Кракаве.

Таксама мы даём стыпендыю ў памеры 2500 злотых брута, а таксама вяртаем кошт выдаткаў на дарогу ў Кракаў і назад. Кракаў-горад літаратуры ЮНЭСКА (Kraków Miasto Literatury UNESCO) таксама прапануе магчымасць удзелу ў літаратурным жыцці горада і падтрымку ў пытанні прасоўвання творчасці кандыдаткі ў Польшчы.

Для падачы заяў запрашаюцца пісьменніцы і перакладчыцы з Украіны і Беларусі.

**Крытэрыі:**

* веданне польскай або англійскай моў
* прынамсі адна апублікаваная кніга (белетрыстыка або дакументальная літаратура), сцэнар (фільма або тэатральнага спектакля) ці пераклад якога-небудзь літаратурнага твора

Дэталі, якія тычацца дакладнейшай даты знаходжання, будуць вызначацца індывідуальна з кандыдаткай на стажыроўку.

Дата падачы заяў: 25 лютага 2024 года

Дата знаходжання ў Кракаве: травень-чэрвень 2024 года

**Як падаваць заяву?**

У заяве павінна знаходзіцца:

* запоўнены бланк,
* рэзюмэ або біяграфія,

дакументы трэба адправіць у прызначаныя дні па адрасе: residencies@miastoliteratury.pl